OpenLLM-France/wikimedia huggingface dataset:
# Ang Lee

Ur sevener, ur produer hag ur skriver senariooù, Taiwanat a orin, eo Ang Lee (sinaeg: 李安; pinyin: Lǐ Ān) .
Ganet e oa bet d’an 23 a viz Here 1954 e Pingtung (Taiwan).
An darn vrasañ eus e filmoù a zo diwar-benn darempredoù etre an hengoun hag ar vodernelezh.
Studiet e oa bet ar c'hoariva hag ar sinema gantañ e Akademiezh Arzoù Taibei, kêr-benn Taiwan. Kendalc’het e oa bet e studioù gantañ e Skol-Veur Illinois, er Stadoù-Unanet. Ur "Master of Fine arts" zo bet tapet gantañ ivez e Skol-Veur New-York evit e film-berr "Fine Line", sevenet evit e dezenn. Kamalad-skol Spike Lee eo bet.
Enoret e oa bet e film-berr "Dim lake" gant "Golden Harvest" Taiwan evit ar film gwellañ. E film hir kentañ, "Tui Shou" ("Pushing Hands"), zo bet kinniget e 1992 e Gouel Filmoù Berlin, hag aet priz ar film gwellañ gantañ e Gouel Filmoù Azia-Habask.
Filmet en doa war-lerc'h "The Wedding Banket", aet Arzh Aour Berlin gantañ, hag anvet evit "Oscar" ha "Golden Globe" ar film estren gwellañ. Silet en doa tem an heñvelreviadezh e sinema Sina gant ar film-mañ. Diwar-benn familh Taiwan e oa e film da heul "Eat Drink Man Woman", enoret gant ur priz ivez. Kendalc'het en doa e respet e SUA, gant filmoù brudet evel "Ice Storm", "Ride with the Devil", pe "Sense and sensibility" gant meur a steredenn amerikan. Gounezet en doa kalz a prizioù gant ar film-mañ adarre.
Gant "Crouching Tiger, Hidden Dragon", lakaet e oa bet gantañ, en ur stumm a-vremañ evit broioù ar c'hornog, an doare "Wuxia" (da lavaret eo, emgannoù gourenerezh stilekaet e Sina istorel). Aet 4 "Oscar" gantañ a-drugarez d'ar film-mañ.
Ar comic "Hulk" zo bet lakaet ouzh ar skramm gant Ang Lee e 2004.
E 2005, "Brokeback Mountain", istor karantez etre daou baotr-saout, zo bet enoret gant "Leon Aour" (Mostra Venezia) ha 3 "Oscar".

### Roll filmoù

(Titl brezhoneg troet eus an titl galleg)
* 1992 : Pushing Hands (Tui Shou - Daouarn o vountañ)
* 1993 : The Wedding Banquet (Hsi yen - Paotr a enor)
* 1994 : Eat Drink Man Woman ( Yin shi nan nu - Hollenet Sukret)
* 1995 : Sense and Sensibility (Rezon ha sentimantoù)
* 1997 : The Ice storm (Korventenn-skorn)
* 1999 : Ride with the Devil (Marc'hekadenn gant an Diaoul)
* 2000 : Crouching Tiger, Hidden Dragon (Wo hu cang long - Tigr hag Aerouant)
* 2003 : Hulk
* 2005 : Brokeback Mountain (Sekred Brokeback Mountain)
# Ange

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Ange zo un anv-badez gallek deuet eus an anv latin angelus, diwar an anv gresianek ángelos, hag a dalv kement hag ael. Roet e vez d'ar baotred kenkoulz ha d'ar merc'hed. Roet e voe adalek ar IV$^e$ kantved goude JK. Er XVII$^{vet}$ kantved e voe barnet evel anv-mallozhiñ gant an Iliz anglikan ha berzhet e voe gant ar buritaned stadunanat.

## Stummoù all

* Angel, Angéli, Angelin, Angély, Anges.

### Anvioù-badez kevrennek

* Marie-Ange
* Ange-Félix, Ange-François, Ange-Jacques, Ange-Marie...

## Tud

* Ange M. Mosher (1835-1918), mesenez stadunanat eus ar sevenadur breizhat
* Ange-Félix Patassé (1937-2011), prezidant ar Republik Kreizafrikan eus 1993 betek 2003
* Ange Postecoglou (g. 1965), gourdroner melldroad aostralian

### Breizh

* Ange Blaize (1811-1871), alvokad
* Eugène-Ange-Marie Bouché (1828-1888), eskob Treger
* Ange-Marie Gouin (1877-1945), misioner katolik
* Ange Péresse, ezel eus ar Bezen Perrot

## Sevenadur
### Sinema

* Petit Ange et son pantin, ur film mut gall

### Lennegezh

* Ange, un daouad aozerien bannoù-treset breizhek
* A.N.G.E., un heuliad romantoù fantasy gant ar skrivagnerez kebekat Anne Robillard

### Sonerezh

* Ange, ur strollad rock war-raok gall

## Anv-lec'h

* Ange, ur stêr gall e dapartamant Ain
* Angé, ur gumun e departamant Loir-et-Cher, e Bro-C'hall
* Ånge, ur gumun svedat e kontelezh Västernorrland
* Änge, ur gêriadenn svedat e kontelezh Jämtland

## Pennadoù kar

* Ael
* Angel
* Angelo
* Angela
# Alfonso XI Kastilha

Alfonso XI Kastilha (1311-1350), lesanvet el Justiciero, a oa roue Kastilha.
Mab e oa da Fernando IV Kastilha ha d'e bried Constança de Portugal. Roue e voe da ur bloaz, hag e vamm-gozh María de Molina a voe rejantez betek e 15 vloaz, en 1325.

## Dimeziñ

Sot-pitilh e oa ar roue gant Leonor Núñez de Guzmán‎, un intañvez yaouank, kaerat maouez ar rouantelezh, hervez a skrivas-eñ en e gronik.
Dimezet e oa ar roue Alfonso XI e 1328 da Maria Portugal (1313-1357). Bugel ebet n'he doa bet ar rouanez e-pad pemp bloaz, ma oa bet lakaet a-gostez en ur c'hastell. A-benn ar fin o doa bet ur mab, Pedro, e 1334. Dilezel e wreg hag e vab a reas Alfonso koulskoude d'ober war-dro e diegezh all. Douaroù a roas d'e vesterd, ha tost ken uhel e oa o renk evel hini ar rouanez hag an infant.

## E vugale

Gant Maria Portugal:
* Pedro el Cruel, ganet e 1334.

### Besterd

Dek bastard en doe gant e serc'h Leonor Núñez de Guzmán‎, hag unan anezho a voe Enrique II el de las Mercedes, tad Tiegezh Trastámara.
* Pedro de Aguilar (1330–1338), aotrou Aguilar de Campoo.
* Sancho Alfonso de Castilla (1331–1343), lesanvet «el Mudo» (ar mud) , aotrou Ledesma, Béjar, Galisteo, Montemayor del Río ha Granadilla.
* Enrique (1333–1379), aotrou Trastámara, tad an Tiegezh Trastámara, roue Kastilha
* Fadrique Alfonso de Castilla (1333–1358), breur gevell da Herri, Mestr Urzh Santiago hag aotrou Haro, Lakaat a reas lazhañ pried Leonor Sánchez Kastilha. Eñ eo ar breur kentañ lazhet war urzh ar roue Pedro Iañ Kastilha.
* Fernando Alfonso (1336–c. 1350), aotrou Ledesma; roet e voe dezhañ aotrouniezhioù e vreur Sancho (marvet en 1343);
* Tello Alfonso (1337–1370), kentañ aotrou Aguilar de Campoo ha Lara, aotrou Bizkaia, hendad markizien Aguilar de Campoo;
* Juan Alfonso (1341–1359), aotrou Badajoz ha Jerez de la Frontera, a voe roet urzh d'e lazhañ gant e hantervreur ar roue Pedro Iañ Kastilha ;
* Juana Alfonso de Castilla (1342–¿?), itron Trastámara, dimezet div wech
** da Fernán Ruiz de Castro da gentañ
** da Felipe de Castro goude;
* Sancho Alfonso (1343– 1374), kont Alburquerque, aotrou Ledesma, de Alba de Liste, Medellín, Tiedra y Montalbán. Kemer a reas lec'h e vreur Tello, goude e varv, evel alférez mayor, en 1371;
* Pedro Alfonso (1345–1359), a voe lazhet war urzh ar roue Pedro Iañ Kastilha, e hantervreur.

## Marv

Mervel a reas en 1350, e-pad seziz Gibraltar, gant ar vosenn. E bried Maria Portugal a roas urzh neuze da lazhañ Leonor dirak he bugale.

## Pennadoù kar

* Alfonso X
* Alfonso XII
# Alfonso XII Spagn

Alfonso XII Spagn (1857–1885) a oa Roue Spagn. Mab e oa d'ar rouanez Isabel II ha d'he fried Francisco de Asís de Borbón, Dug Cádiz. En 1868, pa oa unnek vloaz, e voe diroueet e vamm gant Dispac'h 1868. Harluet e voe an tiegezh e Pariz.

## Dimeziñ ha bugale

Div wech e timezas:
* e 1877 d'e geniterv María de las Mercedes de Orleans (1870-1878), marvet divugel da 18 vloaz;
* e 1879 da Maria Kristina Aostria (1858-1929). Tri bugel o doe:
** María de las Mercedes (1880–1904), infantez Spagn ha priñsez Asturiez, a zimezas da Carlos de Borbón-Dos Sicilias (1870-1949)
** María Teresa(1882–1912), infantez, dimezet da Fernando de Baviera
** Alfonso XIII (1886–1941), Roue Spagn kenkent ha ganet, dre ma oa marvet e dad a-raok. Dimeziñ a reas da Victoria Eugenia de Battenberg
Besterd ivez en doe gant ar c'hoariganerez Elena Sanz:
* Alfonso (1879 Patrom:Sfn -1970).
* Fernando (1880Patrom:Sfn -1922).

## War e lerc'h

Intañvez Alfonso XII, María Cristina an hini a voe rejantez Spagn da c'hortoz ken na voe he mab Alfonso en oad da ren en 1902.

## Goude e varv

Goude marv Alfonso XII e voe anvet e vab da roue, hag ar rouanez intañvez da rejantez.
* ↑ Patrom:Cita publicación
# Alfoz

Alfoz zo anv meur a lec'h e Spagn.
* Alfoz (Lugo)
* Alfoz de Lloredo, e Kantabria
* Alfoz de Tozo komark e proviñs Zamora
* Alfoz de Plasencia, Extremadura
* Alfoz de Palenzuela, proviñs Palencia

## E proviñs Burgos

* Alfoz de Bricia
* Alfoz de Quintanadueñas
* Alfoz de Santa Gadea
# Alfoz (Lugo)

Alfoz zo ur gumun eus reter Galiza, e hanternoz proviñs Lugo.

## Parrezioù

Sede parrezioù ar gumun:

## Liamm diavaez

a vo kavet e Wikimedia Commons.
# Alfonso d'Este

Alfonso d'Este zo anv pevar den da vihanañ eus an Tiegezh Este, bet o ren e Modena ha Ferrara.

## Duged Ferrara, Modena ha Reggio (Este) 1471- 1597

* Alfonso Iañ d'Este 1505-1534, pried da Lucrezia Borgia;
** Alfonso d'Este, markiz Montecchio, mab bastard da Alfonso Iañ d'Este;
*** Alfonso (pe Alfonsino) d'Este, markiz Montecchio, mab da Alfonso d'Este, markiz Montecchio, ha pried da Marfisa d'Este;
** Alfonsino d'Este, mab bastard da Alfonso Iañ d'Este ha breur bihan Alfonso di Montecchio;
* Alfonso II d'Este 1559-1597, mab da Ercole II d'Este; pried da Lucrezia de' Medici.

## Duged Modena ha Reggio, eus Tiegezh Este , 1597-1796

* Alfonso III d'Este 1628-1629 (marvet e 1644), mab da Cesare d'Este;
* Alfonso IV d'Este 1658-1662, mab da Francesco Iañ d'Este;

## Hag ivez

* Alfonso d'Este, mab da Francesco Iañ d'Este, marvet en-bugelig.
# Alfonso d'Este, markiz Montecchio

Alfonso d'Este (1527-1587), ganet ha marvet e Ferrara, a oa markiz Montecchio. Mab bastard e oa da Alfonso Iañ d'Este, Dug Ferrara, ha d'e serc'h Laura Dianti.
Divastardet e voe Alfonso e 1532 gant ar c'hardinal Innocenzo Cybo hag e 1533 gant e dad Alfonso Iañ a roas Montecchio dezhañ.
E 1569 e voe savet Montecchio da varkizelezh gan an Impalaer Masimilian II an Impalaeriezh Santel.

## Dimezioù ha bugale

Div wech e timezas.
E miz Genver 1549 da Giuliana della Rovere (1525–1563), merc'h da Francesco Maria Iañ della Rovere, Dug Urbino, ha da Eleonora Gonzaga, ha bugale o doe:
* Alfonsoino d'Este (1560–1578), dimezet da Marfisa d'Este;
* Cesare d'Este (1562–1628), dimezet da Virginia de' Medici. E vab Cesare d'Este a voe dug Modena pa varvas.
* Eleonora d'Este (1561–1637), dimezet da Carlo Gesualdo di Venosa;
* Ippolita d'Este (1565–1602), dimezet da Federico Pico, dug Mirandola.
Mervel a reas e bried Giuliana e 1563.
Ur mab bastard en doe ivez:
* Alessandro d'Este (1568–1624), kardinal.
E 1584 ec'h addimezas da Violante Signa, hogen bugel ebet n'o doe.

## Notennoù

* ↑ http://www.informagiovani-italia.com/ferrara_gli_este.htm
* ↑ https://web.archive.org/web/20070217153946/http://www.comune.montecchio-emilia.re.it/Database/urp/montecchio/montecchio.nsf/b4604a8b566ce010c125684d00471e00/3ab288a43260e5c0c1256f20002e6708%21OpenDocument
* 1 2 http://www.geneall.net/I/per_page.php?id=46795
# Alfonso XIII

Alfonso XIII (Madrid, 1886 – Roma, 1941) a oa Roue Spagn adal e c'hanedigezh betek savidigezh Eil Republik Spagn e 1931. Da 16 vloaz eo e kemeras ar gurunenn, e 1902.

## E vuhez

Mab e oa da Alfonso XII, Roue Spagn, ha d'e bried Maria Kristina Aostria (1858-1929)

## Dimeziñ ha bugale

Dimezet e voe da Victoria Eugenia de Battenberg Seizh bugel o doe:
* Alfonso (Alfonso Pío Cristino Eduardo) (1907–1938), priñs Asturiez, ganet hemofil, a zilezas e wirioù pennhêr en 1933 da zimeziñ gant un itron guban, Edelmira Sampedro y Robato en Suis, hag a voe anvet diwar neuze Kont Covadonga. Pa dorras e zimeziñ ec'h addimezas en Cuba gant Marta Esther Rocafort y Altuzarra.
* Jaime (Jaime Leopoldo Isabelino Enrique) (1908–1975), infant Spagn, mut ha bouzar diwar ar mastoiditis da bevar bloaz, a zilezas e wirioù en 1933; anvet Dug Segovia. Dimezet div wech:
** en Italia da Emanuela de Dampierre
** en Aostria da Charlotte Luise Auguste Tiedemann. Evel danvez pennhêr da gurunenn Bro-C'hall etre 1941 ha 1975 e oa anavezet evel dug Anjev.
* Beatriz (Beatriz Isabel Federica Alfonsa Eugenia) (1909–2002), Infantez Spagn dimezet en Italia da Vvet priñs Civitella Cesi, eus an Tiegezh Torlonia.
* Fernando, ganet-marv en 1910.
* María Cristina (María Cristina Teresa Alejandra) (1911–1996), Infantez Spagn ha dimezet en Italia da Iañ Kont Marone-Cinzano (intañv eus Noemí Rosa de Alcorta y García-Mansilla, ha bet tri bugel ganti).
* Juan (Juan Carlos Teresa Silvestre Alfonso) (1913–1993) infant Spagn, ha Kont Barcelona, danvez pennhêr d'ar gurunenn etre 1941 ha 1977. Dimezet en Italia d'e geniterv ar briñsez María de las Mercedes de Borbón-Dos Sicilias y Orleans. Dehañ e tegouezhas ar gwirioù, a voe legadet d'e vab Juan Carlos Iañ, Roue Spagn.
* Gonzalo (Gonzalo Manuel María Bernardo) (1914–1934), infant Spagn, ganet hemofil.
Goude genel ar seizh bugel-se ez eas da fall an darempredoù etre ar roue hag ar rouanez, hag un toullad serc'hed en doe Alfonso XIII .
# Alfonso d'Aragona (1481-1500)

Alfonso Aragon, pe Alfonso d'Aragona en italianeg, ganet e 1481 e Napoli ha marvet e Roma d'an 18 a viz Eost 1500, a oa priñs Salerno ha dug Bisceglie. Mab bastard da Alfonso II Naplez‎ ha d'e serc'h Trogia Gazzela e oa.
E dad, roue Naplez, a oa kenderv da Fernando II Aragon, a zilezas ar gurunenn d'he reiñ d'e vab Fernando II Naplez.

## E vuhez

Edo ar pab Alesant VI o klask addimeziñ e verc'h, Lucrezia Borgia, a oa intañvez yaouank ; Alfonso d'Aragona a oa ur gwaz a-zoare hag a roe tro d'ar pab da glask dimeziñ e vab Cesare Borgia da Charlotte d'Aragon-Naples, ha da lakaat un troad e rouantelezh Naplez. E c'hoar, Sancha de Aragón y Gazela, a zimezas da Gioffre Borjia, dug Squillace.
D'an 21 a viz Gouhere 1498, da 17 vloaz, e timezas Alfonso da Lucrezia Borgia. Ur mab o doe, Rodrigo d'Aragona.
E 1500 e voe lazhet Alfonso Aragon gant Michelotto Corella war urzh e vreur-kaer Cesare Borgia, er Vatikan.

## Goude e varv

Addimeziñ a reas Lucrezia gant Alfonso Iañ d'Este ; van a reas-hi da vout gwerc'hez. Ret e voe dezhi dilezel o mab nemetañ, Rodrigo d'Aragona, a varvas e Bari pa oa 12 vloaz.

## Levrlennadur

* Corrado Augias, I segreti di Roma, Milano, Mondadori, 2007, ISBN 978-88-04-56641-0.
* Maria Bellonci, Lucrezia Borgia, Milano, Mondadori, 1979. ISBN non esistente
* Sarah Bradford, Lucrezia Borgia. La storia vera, Milano, Mondadori, 2006, ISBN 88-04-55627-7.
* Geneviève Chastenet, Lucrezia Borgia. La perfida innocente, Milano, Mondadori, 1996, ISBN 978-88-04-42107-8.
* Ivan Cloulas, I Borgia, Roma, Salerno Editrice, 1989, ISBN 88-8402-009-3.
* Ferdinand Gregorovius, Lucrezia Borgia. La leggenda e la storia, Milano, Messaggerie Pontremolesi, 1990, ISBN 88-7116-814-3.
* Mariangela Melotti, Lucrezia Borgia, Torino, Liberamente Editore, 2008, ISBN 978-88-6311-044-9.

## Notennoù

* ↑ Maria Bellonci, Lucrezia Borgia, Milano, Mondadori, 1998. ISBN 978-88-04-45101-3
# Alfoz de Bricia

Alfoz de Bricia zo ur gumun eus Spagn, e proviñs Burgos, e rannvro emren Kastilha ha León.
# Barged penn gris

Barged penn gris :
| Ur barged penn gris. Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Kerentiad : | Accipitridae |
| Genad : | Leptodon |
| Anv skiantel ||
| Leptodon cayanensis (Latham, 1790) ||
| D'ar vevoniezh e tenn ar pennad-mañ. ||
Ar barged penn gris a zo un evn-preizh, Leptodon cayanensis an anv skiantel anezhañ.

## Annez

Bevañ a ra al labous en Amerika.

## Rummatadur

Diouzh an evnoniourien e vez renket ar bargeded en urzhiad Falconiformes, Ciconiiformes pe Accipitriformes.

## Liammoù diavaez

* (en) Fichenn eus Birdlife

## Daveennoù

* ↑ Leptodon cayanensis war al lec'hienn Avibase.
# Barged ruz

Barged ruz :
| Ur barged ruz. Tost en arvar (NT) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Kerentiad : | Accipitridae |
| Genad : | Milvus |
| Anv skiantel ||
| Milvus milvus Linnaeus, 1758 ||
| D'ar vevoniezh e tenn ar pennad-mañ. ||
Ar barged ruz a zo un evn-preizh, Milvus milvus an anv skiantel anezhañ.

## Annez

Bevañ a ra al labous dreist-holl en Europa.

## Rummatadur

Diouzh an evnoniourien e vez renket ar barged ruz en urzhiad Falconiformes pe Ciconiiformes pe Accipitriformes.
a vo kavet e Wikimedia Commons.

## Notennoù ha daveennoù

* ↑ Fichenn eus Birdlife
# Bargello

Ar bargello, pe barigello (stumm koshoc'h), pe "Capitano di Giustizia" pe "Capitano del Popolo", a oa un ofiser, e penn ur bagad soudarded, hag a oa karget da lakaat an urzh da ren e kêrioù zo en Italia ar Grennamzer, ha dreist-holl pa veze emsavadeg. Neuze e c'halle bezañ un tamm diktatour ha ren e kêr. E Stadoù ar Pab e oant stankoc'h eget e kornioù all eus Italia.
Dont a ra ar ger italianek eus ar ger latin diwezhat bargillus, marteze deuet eus al lombardeg (bargi e goteg, burg en alamaneg) hag a dalv kement ha "tour kreñv" pe "kastell kreñv".
Kaoz zo eus ur bargello e pezh William Shakespeare measure for measure. ("Dov'è il bargello?")

## Palez

An anv Bargello zo bet roet ivez da balez ar c'habiten.

## Pennad kar

* Museo Nazionale del Bargello e Firenze.
# Barghe

Barghe zo ur gumun en Italia, e proviñs Brescia e Lombardia.
# Bargod

Bargod zo ur gumuniezh e kontelezh Caerffili, Kembre E 2011 e oa poblet gant 11 412 a dud, ha 1 143 anezho (10%) a oa kembraegerien..

## Daveoù

* ↑ Enwau Lleoedd; Canolfan Bedwyr
* ↑ Statistical bulletin: 2011 Census: Key Statistics for Wales, Mawrth 2011, Swyddfa Ystadegau Cenedlaethol (The Office For National Statistics)
Abertridwr • Argoed • Bargoed • Bedwas • Caerffili • Cefn Bychan • Y Coed-Duon • Crymlyn • Cwmcarn • Draethen •
Fochriw • Gelli-gaer • Y Groes-wen •
Hengoed • Llanbradach • Machen • Maesycwmer •
# Bargota

Bargota zo ur gumun e Nafarroa en Euskal Herria.
# Barged du

Barged du :
| Ur barged du. Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Kerentiad : | Accipitridae |
| Genad : | Milvus |
| Anv skiantel ||
| Milvus migrans (Boddaert, 1783) ||
| D'ar vevoniezh e tenn ar pennad-mañ. ||
Ar barged du a zo un evn-preizh, Milvus migrans an anv skiantel anezhañ.

## Annez hag isspesadoù

Al labous a gaver an tri isspesad anezhañ :
* Milvus migrans migrans, eus gwalarn Afrika hag Europa da gtz-krz Azia; o c'hoañviñ e ktz Afrika,
* Milvus migrans govinda, eus Indez da Indez-Sina ha Malezia,
* Milvus migrans affinis, eus Sulawesi da vMolukez, Ginea Nevez, Inizi Salomon hag Aostralia.

## Rummatadur

Diouzh an evnoniourien e vez renket ar barged du en urzhiad Falconiformes pe Ciconiiformes pe Accipitriformes.

## Liammoù diavaez

* (en) Milvus migrans war al lec'hienn BirdLife International.
* (en) Milvus migrans war lec'hienn an International Union for Conservation of Nature (IUCN).
a vo kavet e Wikimedia Commons.

## Daveennoù

* ↑ Milvus migrans war al lec'hienn Avibase.
# Barged kolier gwenn

Barged kolier gwenn :
| Ur barged kolier gwenn. En arvar (EN) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Accipitriformes |
| Kerentiad : | Accipitridae |
| Iskerentiad : | Perninae |
| Genad : | Leptodon |
| Anv skiantel ||
| Leptodon forbesi (Swann, 1922) ||
| D'ar vevoniezh e tenn ar pennad-mañ. ||
Ar barged kolier gwenn a zo ur spesad bargeded, Leptodon forbesi e anv skiantel.
Anvet e voe Odontriorchis forbesi (kentanv) da gentañ-penn (e 1922) gant an naturour breizhveuriat Harry Kirke Swann (1871-1926) da zougen bri d'an evnoniour saoz William Alexander Forbes (1855–1883).

## Annezva

Brosezat eo ar spesad e biz Brazil.

## Notennoù ha daveennoù

* ↑ TermOfis Ofis publik ar brezhoneg : barged kolier gwenn | m. | barged kolier gwenn | milan de Forbes | Leptodon forbesi (étudié)
* ↑ (en) Roadennoù IOC World Bird List diwar-benn Leptodon forbesi.
a vo kavet e Wikimedia Commons.
# Bari

Bari a zo ur gumun hag ur gêr ag Italia; pennlec'h proviñs Bari ha ranvro Puglia eo.

## Liamm diavaez

* Lec'hienn ar gumun
# Bari Sardo

Bari Sardo zo ur gumun italian, e proviñs Nuoro ha rannvro emren Sardigna.
# Arno (disheñvelout)

Arno a c'hall bezañ meur a dra :

## Douaroniezh

* Arno, ur stêr eus Toskana, en Italia
* Arno (departamant), un departamant gall en hanternoz Italia, da vare impalaeriezh Napoleon Iañ, anvet evel-se diwar ar stêr
* Arno Bay e South Australia
* Arno Atoll, un atoll er Meurvor Habask, en Inizi Marshall

## Tud

* Arno Breker, ur c'hizellour alaman
* Arno Carstens, ur c'haner eus Suafrika
* Arno Hintjens, ur c'haner eus Flandrez Belgia, anavezet evel Arno hepmuiken
* Arno Klarsfeld, un alvokad gall
* Arno Schmidt, ur skrivagner alaman
* Peter Arno, un treser bannoù-treset eus Stadoù Unanet Amerika

## Traoù all

* Arno (bannoù-treset), un heuliad bannoù-treset gant André Juillard ha Jacques Martin
* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
# Arno Geiger

Arno Geiger :
| Arno Geiger aterset e 2007 ||
| Ganedigezh | 22 a viz Gouere 1968 e Bregenz, Aostria |
| Yezh skrivañ | alamaneg |
| Enorioù | 1998 : Priz Abraham Woursell, New York 2001 : Carl-Mayer-Drehbuch-Förderpreis, Graz 2005 : Förderpreis zum Friedrich-Hölderlin-Preis, Bad Homburg 2005 : Priz ar romant alamanek gant e romant Es geht uns gut |
| kemmañ |
Arno Geiger (22 a viz Gouere 1968 e Bregenz) a zo ur skrivagner romantoù aostrian. E Wolfurt hag e Vienna e vez o chom.
Geiger a gasas e vugaleaj e kêriadenn Wolfurt e-kichen Bregenz. Alamaneg, istor ha lennegezh keñveriet a studias e studied Germanistik, Ancient history and comparative literature e skol-veur Innsbruck hag e hini Vienna. Abaoe 1993 e skriv. Etre 1986 ha 2002 e labouras evel teknikour evit ar festival opera Bregenzer Festspiele.
E 1996 hag e 2004 e kemeras perzh e Priz Ingeborg-Bachmann e Klagenfurt.
E miz Here 2005 e voe loread kentañ priz ar romant alamanek gant e romant Es geht uns gut.
# Arnobius

Arnobius zo anv daou zen anavezet :
* Arnobius an Henañ (marvet war-dro 330), skrivagner latin eus Norzhafrika
* Arnobius ar Yaouankañ (marvet war-dro 455), eskob ha skrivagner latin eus Galia
# Arnobius an Henañ

Arnobius, pe Arnobius an Henañ (240?-war-dro 330), a oa ur skrivagner latin e dibenn an III$^e$ kantved.
Genidik e oa eus Africa, met ne oa ouzer ket resis pelec'h na peur e voe ganet. Kelenn a reas ar retorik eno ha treiñ a reas ouzh ar gristeniezh. SEvel a reas ur pleustrad a-enep ar baganed, e seizh levrenn hag a vije bet skrivet gantañ war-dro 303 ha 304.
Ganet e vije bet e Sicca Veneria (El Kef, e Tunizia bremañ), ur greizenn gristen en ur vro bagan a-hend-all en Africa, hervez M.N. Bouillet

## Skridoù

* Dispitationum adversus gentes (= Pleustrad a-enep ar Gentes)

## Levrlennadur

* Henri Le Bonniec : Arnobe. Contre les Gentils. Livre 1. Belles Lettres. Paris. 1982

## Notennoù

* ↑ M.-N. Bouillet : Dictionnaire Universel d'Histoire et de Géographie. L. Hachette et Cie. Paris. 1863
# Arnobius ar Yaouankañ

Arnobius ar Yaouankañ, Arnobius junior e anv latin, marvet e-tro ar bloaz 450, a oa ur beleg pe un eskob e kreisteiz Galia hag a skrive e Roma. Aozet en deus un displegadenn eus Levr ar Salmoù evit un itron anvet Gregoria , a voe embannet e 1522 gant Erasmus (1469-1536) ha lakaet dre fazi war anv Arnobius an Henañ, a oa marvet e-tro 330.
Daou skrid berr arall a anavezer hag a lakaer war anv Arnobius ar Yaouankañ :
* Arnobii catholici et Serapionis conflictus de Deo trino et uno ... de gratiae liberi arbitrii concordia, diwar-benn kantikoù savet da Leonce, eskob Arle, ha Rustic, eskob Narbona, a seblant a-du gant mennozhioù Pelagius (~350 - ~420) ;
* Altercatio Arnobii catholici cum Serapione Aegyptio haeretico, na glot ket gant ar mennozhioù-se.

## Liammoù diavaez

* (fr) {BnF

## Notennoù

* ↑ Laurent a lenner war lod dornskridoù.